ટૉસ જીતીને વૈંશ સુતારની ટીમે બૅટિંગ લેવાનો નિર્ણય કર્યો હતો. મિડ-ડે કપમાં અત્યાર સુધીમાં એકમાત્ર સદી ફટકારનાર દિવ્યેશ કાટલિયાએ ઓપનિંગમાં આવીને પહેલા જ બૉલે સિક્સર ફટકારીને ફરી એક વાર હરીફ ટીમને ચીમકી આપી હતી, પરંતુ લુહાર સુતારના ચેતન ગોહિલે શાનદાર બોલિંગનું પ્રદર્શન કરીને બીજી જ ઓવરમાં દિવ્યેશ કાટલિયાને એલબીડબ્લ્યુ દ્વારા પૅવિલિયનભેગો કરતાં ટીમનો સ્કોર ધીમો પડ્યો હતો જે છેક સુધી ઝડપી બન્યો નહોતો, પરંતુ ૧૦મી ઓવરમાં કેપ્ટન કૃણાલ ગોઢાણિયાએ (૨૧) ફટકાબાજી કરીને ઓવરને અંતે સ્કોર ૪ વિકેટે ૮૮ રન પર પહોંચાડ્યો હતો.